
[bookmark: _Hlk213496711][bookmark: _Hlk213500867]Το δομημένο ερωτηματολόγιο της έρευνας αποτελείται από δεκαεπτά (22) ερωτήσεις κλειστού τύπου και τρεις (3) ερωτήσεις ανοιχτού τύπου. Τέσσερις (4) ερωτήσεις αφορούν δημογραφικά χαρακτηριστικά των ερωτώμενων, δύο (2) αφορούν τα συνέχιση των σπουδών τους, τέσσερις (4) την εργασιακή τους απασχόληση, τρεις (3) την ικανοποίηση για τις σπουδές τους, μία (1) συμπλήρωσης email για επικοινωνία με το Τμήμα Οικονομικών Επιστημών, μία (1) αν έχουν συμμετέχει κατά το παρελθόν στη συγκεκριμένη έρευνα, τέσσερις (4) την εργασιακή τους εξέλιξη μετά τη λήψη του πτυχίου, μία (1) για τη συχνότητα επίσκεψης της πόλης των Σερρών, μία (1) για την καλύτερη ανάμνησή τους από το ΔΙΠΑΕ ως φοιτητές, μία (1) για την πραγματοποίηση ή μη πρακτικής άσκησης μέσω του Πανεπιστημίου και τρεις (3) το κοινωνικό δίκτυο των απόφοιτων του Τμήματος. Το ερωτηματολόγιο δημιουργήθηκε σε ηλεκτρονική μορφή μέσω της GoogleForms και στάλθηκε κατά τους μήνες Ιούνιο-Σεπτέμβριο του 2026 σε 1000 αποφοίτους της τελευταίας δεκαετίας του Προγράμματος Οικονομικών Επιστημών και του Προγράμματος Σπουδών Λογιστικής και Χρηματοοικονομικής, για τους οποίους είχε καταγραφεί στο γραμματειακό πληροφοριακό σύστημα το email τους και ήταν σε ισχύ κατά τη διάρκεια της έρευνας. Συλλέχθηκαν 91 απαντήσεις με ποσοστό απόκρισης 9,2%. Η στατιστική ανάλυση που παρατίθεται παρακάτω πραγματοποιήθηκε με το λογισμικό IBM SPSS Statistics 19.

Δημογραφικά χαρακτηριστικά: Το δείγμα αποτελείται σε ποσοστό 39,6% από γυναίκες και 60,4% από άνδρες. Το 29,7% ανήκει στην ηλικιακή ομάδα των 22-25, το 39,6% στην ομάδα 26-29, το 20,9% στην ομάδα 30-35 και το 9,9% είναι άνω των 35 ετών. Ως προς την περιφερειακή ενότητα κατοικίας, το 57,1% είναι από τη Θεσσαλονίκη, το 15,4% από τις Σέρρες, το 5,5% από τη «γειτονική» περιφερειακή ενότητα του Κιλκίς, το ίδιο ποσοστό 3,3% από την Αττική και από την Πέλλα και λιγότεροι είναι από τις υπόλοιπες περιφερειακές ενότητες της χώρας (συνολικά 16 περιφέρειες από τις 51). Το 6,6% ορκίστηκε το 2026, το 31,9% ορκίστηκε το 2025, το 9,9% ορκίστηκε το 2024, το 12,1% το 2023, το 6,6% το 2022, το 11% το 2021 και οι υπόλοιποι (22%) κατά τα έτη 2017-2020. 

Συνέχιση σπουδών: Η πλειοψηφία των ερωτώμενων (63,7%) δεν συνέχισε τις σπουδές με τη λήψη άλλου πτυχίου και από όσους συνέχισαν το 87,9% έμεινε στην Ελλάδα για σπουδές. 

Εργασιακή απασχόληση: To 78% δηλώνει ότι εργάζεται. Το 86,8% εργάζεται στον ιδιωτικό τομέα, το 8,8% σε ελεύθερο επάγγελμα/ατομική επιχείρηση και το 4,4% στον δημόσιο τομέα. To 85,7% απασχολείται στον κλάδο των υπηρεσιών, το 13,2% σε βιοτεχνία/βιομηχανία και το υπόλοιπο 1,1% στον πρωτογενή τομέα. To 38,5% δηλώνει ότι εργάστηκε σε συναφή με τις σπουδές εργασία εντός 6 μηνών, το 20,9% ότι εργάστηκε σε μη συναφή με τις σπουδές εργασία εντός 6 μηνών, τo 12,1% ότι εργάστηκε σε συναφή με τις σπουδές εργασία εντός 12 μηνών, το 5,5% ότι εργάστηκε σε μη συναφή με τις σπουδές εργασία εντός 12 μηνών, τo 15,4% ότι εργάστηκε σε συναφή με τις σπουδές εργασία εντός 24 μηνών ενώ το 7,7% ότι εργάστηκε σε μη συναφή με τις σπουδές εργασία εντός 24 μηνών. Ως προς την ικανοποίηση των ερωτώμενων από την μέχρι τώρα επαγγελματική τους διαδρομή οι περισσότεροι (37,4%) είναι «μέτρια» ικανοποιημένοι, το 25,3% είναι «πολύ» ικανοποιημένοι, το 15,4% «πάρα πολύ» ικανοποιημένοι, ενώ το 22% είναι «καθόλου» ή «λίγο» ικανοποιημένοι.

[bookmark: _Hlk213465359]Ικανοποίηση από σπουδές: Το 38,5% δηλώνει ότι οι σπουδές στο τμήμα ανταποκρίνονται «μέτρια» στις απαιτήσεις της αγοράς εργασίας, το 26,4% δηλώνει «πολύ» ή «πάρα πολύ», ενώ το 35,2% δηλώνει «καθόλου» ή «λίγο». Ποσοστό 54,9% δηλώνει ότι υπάρχουν γνωστικά αντικείμενα που δεν διδάχθηκαν στο τμήμα, αλλά χρειάστηκαν στην εργασιακή τους εμπειρία. Μεταξύ των γνωστικών αντικειμένων που θα ήθελαν να είχαν διδαχθεί είναι: πρακτικές γνώσεις λογιστικής (7 ερωτώμενοι), μισθοδοσία εργαζομένων (6 ερωτώμενοι), φορολογικές δηλώσεις-δήλωση ΦΠΑ (6 ερωτώμενοι) και μηχανογραφημένη λογιστική- σύγχρονα λογιστικά προγράμματα (6 ερωτώμενοι) εκ των οποίων mydata (2 ερωτώμενοι) & Pylon Commercial Advanced Hybrid ERP (2 ερωτώμενοι).

Εργασιακή εξέλιξη: Αναφορικά με το αν οι απόφοιτοι θεωρούν πως οι σπουδές τους στο Τμήμα τους προσέφεραν περισσότερες εργασιακές ευκαιρίες και προοπτικές, το 35,2% απάντησε «μέτρια», το 38,5% «πολύ» ή «πάρα πολύ» και το 21,3% «καθόλου» ή «λίγο». Το 35,2% θεωρεί ότι οι σπουδές τους στο Τμήμα, συνέβαλαν στην εύρεση μιας θέσης εργασίας «πολύ» ή «πάρα πολύ», το 27,5% «μέτρια», ενώ το 37,4% «λίγο» ή «καθόλου.  Επίσης, το 18,7% θεωρεί ότι οι σπουδές τους στο Τμήμα, συνέβαλαν στην αναβάθμιση της θέσης εργασίας τους (εύρεση νέας καλύτερης θέσης εργασίας ή αναβάθμιση υφιστάμενης) «πολύ» ή «πάρα πολύ», το 36,3% «μέτρια», ενώ το 45,1% «λίγο» ή «καθόλου». Ακόμη, το 37,4% θεωρεί πως οι τεχνικές γνώσεις (εφαρμογές) ήταν από τις δεξιότητες που απέκτησε στο Πανεπιστήμιο οι πιο χρήσιμες στην εργασία του, το 27,5%  θεωρεί πιο χρήσιμη την αναλυτική σκέψη, το 20,9 τις δεξιότητες επικοινωνίας, το 7,7% τη διαχείριση έργων (project) και το υπόλοιπο 6,5% διάφορες άλλες δεξιότητες (π.χ. τα εργαστήρια, εύρεση βιβλιογραφίας, ομαδικότητα μέσα από τις εργασίες κ.α.)

Πρακτική άσκηση: Η πλειοψηφία των φοιτητών (59%) πραγματοποίησε πρακτική άσκηση, εκ των οποίων το 74% αναζήτησε άλλη εργασία μετά την ολοκλήρωση της πρακτικής άσκησης, ενώ το 26% παρέμεινε στην ίδια θέση εργασίας μετά το πέρας της πρακτικής.

Επίσης, έγινε ανάλυση συσχετίσεων των δημογραφικών χαρακτηριστικών με κάθε μεταβλητή/ερώτηση με τον έλεγχο Χ2. 
Βρέθηκε ότι υπάρχουν ενδείξεις συσχέτισης του φύλου και του κατά πόσο οι σπουδές στο Τμήμα συνέβαλαν στην εύρεση μιας θέσης εργασίας, με το μεγαλύτερο ποσοστό των γυναικών να δηλώνει «λίγο» και των ανδρών να δηλώνει «μέτρια» (p=0,001, με σ.σ. 1%). 
Επίσης βρέθηκε ότι υπάρχουν ενδείξεις σχετιζόμενων μεταβλητών μεταξύ της ηλικιακής ομάδας και με το πόσο ικανοποιημένοι είναι οι απόφοιτοι από την μέχρι τώρα επαγγελματική τους διαδρομή, με την ηλικιακή ομάδα των 30-35 να απαντά σε υψηλότερα ποσοστά «πολύ» συγκριτικά με τις υπόλοιπες και ηλικιακές ομάδες και την ηλικιακή ομάδα 35 και άνω να απαντά σε υψηλότερα ποσοστά «πάρα πολύ» συγκριτικά με τις υπόλοιπες ηλικιακές ομάδες (p=0,019). Συσχέτιση υπάρχει και μεταξύ της ηλικιακής ομάδας και με το κατά πόσο οι σπουδές στο Τμήμα ανταποκρίνονται στις απαιτήσεις της αγοράς εργασίας με βάση την εμπειρία των αποφοίτων, όπου η ηλικιακή ομάδα 26-29 απάντησε σε υψηλότερα ποσοστά «μέτρια» σε σχέση με τις υπόλοιπες ηλικιακές ομάδες (p=0,012). Επιπλέον συσχέτιση υπάρχει και μεταξύ της ηλικιακής ομάδας και με το κατά πόσο υπάρχουν γνωστικά αντικείμενα που δεν διδάχθηκαν οι απόφοιτοι στο Τμήμα και χρειάστηκαν στην εργασιακή τους εμπειρία, με την ηλικιακή ομάδα 26-29 να απαντά «ναι» σε υψηλότερα ποσοστά σε σχέση με τις υπόλοιπες ηλικιακές ομάδες και την ηλικιακή ομάδα 22-25 να απαντά «όχι» σε υψηλότερα ποσοστά συγκριτικά με τις υπόλοιπες ηλικιακές ομάδες (p=0,005). Ακόμη βρέθηκε ότι υπάρχουν ενδείξεις σχετιζόμενων μεταβλητών μεταξύ της ηλικιακής ομάδας και με το κατά πόσο οι απόφοιτοι θεωρούν πως οι σπουδές στο Τμήμα τους προσέφεραν περισσότερες εργασιακές ευκαιρίες και προοπτικές, με τους αποφοίτους των 26-29 ετών να απαντά σε υψηλότερα ποσοστά «πολύ» συγκριτικά με τις υπόλοιπες και ηλικιακές ομάδες και την ηλικιακή ομάδα 35 και άνω να απαντά σε υψηλότερα ποσοστά «πάρα πολύ» συγκριτικά με τις υπόλοιπες ηλικιακές ομάδες (p=0,000). Επιπρόσθετα συσχέτιση παρατηρήθηκε και μεταξύ της ηλικιακής ομάδας και με το κατά πόσοι οι σπουδές στο Τμήμα συνέβαλαν στην εύρεση μιας θέσης εργασίας, όπου και πάλι οι απόφοιτοι των 26-29 ετών απάντησαν σε υψηλότερα ποσοστά «πολύ» και η ηλικιακή ομάδα 35 και άνω απάντησε σε υψηλότερα ποσοστά «πάρα πολύ» (p=0,003). Συσχέτιση υπάρχει και μεταξύ της ηλικιακής ομάδας και με το κατά πόσο οι σπουδές στο Τμήμα συνέβαλαν στην αναβάθμιση της θέσης εργασίας των αποφοίτων (εύρεση νέας καλύτερης θέσης εργασίας ή αναβάθμιση υφιστάμενης), όπου η ηλικιακή ομάδα 35 και άνω απάντησε σε υψηλότερα ποσοστά «πάρα πολύ» (p=0,002). Τέλος συσχέτιση βρέθηκε και μεταξύ της ηλικιακής ομάδας και της πρακτικής άσκησης μέσω πανεπιστημίου (p=0.042, σε σ.σ. 5%), με την ηλικιακή ομάδα 26-29 να παρέμεινε στην ίδια θέση εργασίας μετά το πέρας της πρακτικής σε υψηλότερα ποσοστά.
Επίσης, η περιφερειακή ενότητα σχετίζεται με το ποιες δεξιότητες που αποκτήθηκαν στο πανεπιστήμιο θεωρούν οι απόφοιτοι πως ήταν πιο χρήσιμες στην εργασία τους  (p=0,001), με την πλειοψηφία των αποφοίτων από τις  ΠΕ Θεσσαλονίκης και Σερρών να αναφέρουν τις τεχνικές γνώσεις.
Το έτος ορκωμοσίας σχετίζεται με την απασχόληση (εκτός της πρακτικής άσκησης)  (p=0,000, με σ.σ. 1%), με όλους τους αποφοίτους των ετών 2020, 2022 και 2024 να απασχολούνται αποκλειστικά στον ιδιωτικό τομέα και την πλειοψηφία των αποφοίτων τους έτους 2018 στο δημόσιο τομέα.
  



Τέλος, παρατίθενται τα γραφήματα των ανωτέρω δεδομένων:

